নিজস্ব প্রতিবেদক : রাজধানীর কারওয়ানবাজারে যৌথ অভিযান চালিয়ে রাসায়সিক পদার্থযুক্ত প্রায় ৪০০ মন আম ধ্বংস করেছে র‌্যাবের ভ্রাম্যমাণ আদালত। এসময় ক্ষতিকর রাসায়সিক পদার্থ দিয়ে আম পাকানোর অভিযোগে আট ফল ব্যবসায়িকে বিভিন্ন মেয়াদে কারাদণ্ড দেয়া হয়। র‌্যাবের নির্বাহী ম্যাজিস্ট্রেট সারোয়ার আলম বলেন, মৌসুম শুরুর আগেই অতি মুনাফালোভি কিছু ব্যবসায়ি ক্ষতিকর কেমিকেল মিশিয়ে আম পাকিয়ে বাজারে বিক্রি করছে। এসব অসাধু ব্যবসায়িদের বিরুদ্ধে অভিযান অব্যাহত থাকবে বলেও জানা তিনি।